Szeméremsértés miatt folytat eljárást a rendőrség egy budapesti taxis ellen. A férfi a gyanú szerint 2019. szeptember 1-jén Budapest XV. kerületében, a Csővár utca és a Szántóföld utca sarkánál félreállt taxijával és az autóban szeméremsértő módon viselkedett. Az önkielégítést végző sofőrt a környéken lakók észrevették, majd rászóltak a férfire, aki az autóval elhajtott.

A taxis cselekményéről egy ott lakó felvételt készített, melyet egy videómegosztó internetes oldalra fel is töltött.

A rendőrök a felvételek alapján a helyszínen adatgyűjtés végeztek és meghallgatták azt a nőt, aki a taxist észrevette. A police.hu szerint nyomozók azonosították a férfit, majd a 49 éves budapesti B. Attilát a kerületi rendőrkapitányságon szeméremsértés vétség miatt gyanúsítottként hallgatták ki. Az férfi szabadlábon védekezhet.